                                Spojená materská škola,  Dobšinského 2885/8, Nitra








                       Koncepčný zámer rozvoja školy SMŠ, Dobšinského 2885/8, Nitra
                                                      2026-2030












1. Úvod

Koncepcia rozvoja spojenej materskej školy predstavuje strategický dokument, ktorý určuje smerovanie, priority a hlavné oblasti rozvoja Spojenej materskej školy, Dobšinského. Vychádza z analýzy súčasného stavu, potrieb detí a rodičov, zamestnancov a požiadaviek zriaďovateľa, ako aj z aktuálnych moderných, inovatívnych trendov v predprimárnom vzdelávaní. 
Naša materská škola sa za šesť rokov svojej činnosti stala miestom, kde deti nielen získavajú základné poznatky, ale najmä rozvíjajú svoje zručnosti, kreativitu a environmentálne povedomie. Vychádzame z potrieb detí, ktoré sa v praxi osvedčili, a plánujeme ich ďalej rozvíjať. Naším cieľom je, aby škola predstavovala priestor, kde sa deti učia v súlade s prírodou a kde sa environmentálne vedomosti spájajú so zážitkovým učením a komunitnou spoluprácou.

2. Vízia  Spojenej materskej školy
Byť modernou, otvorenou a podnetnou materskou školou, kde je dieťa stredobodom výchovno-vzdelávacieho procesu, kde sa kladie dôraz na individualitu, inklúziu, rozvoj kľúčových kompetencií a spoluprácu s rodinou a komunitou. Víziou našej materskej školy je pokračovať v osvedčených aktivitách, rozširovať ich o nové formy a prispieť tak k harmonickému rozvoju detí, environmentálnej zodpovednosti a podpore lokálneho spoločenstva.



3. Hlavné ciele rozvoja 
3.1. Pedagogická a výchovno-vzdelávacia činnosť

· Zavádzať inovatívne a zážitkové formy učenia.
· Posilniť rozvoj kľúčových kompetencií detí (komunikačné, sociálne, motorické).
· Podporovať inkluzívne vzdelávanie a individuálny prístup.
· Využívať prvky lesnej pedagogiky a environmentálnej výchovy.
           3.2 Personálny rozvoj
· Podporovať ďalšie vzdelávanie pedagogických zamestnancov (kurzy, školenia, webináre).
· Zdieľať dobrú prax medzi učiteľkami, uskutočnovať na pôde našej školy tzv. otvorené hodiny pre  učiteľov (nielen pre učiteľov v adaptačnom vzdelávaní).
· Zabezpečiť stabilné, motivujúce pracovné prostredie.
           3.3 Materiálno – technické vybavenie
· Modernizovať učebné pomôcky a didaktické materiály.
· Vybaviť triedy digitálnou technikou (interaktívne tabule, tablety).
· Inovovať a udržiavať školský dvor a herné prvky.
            3.4. Spolupráca s rodinou a komunitou
· Organizovať spoločné podujatia (tvorivé dielne, kultúrne vystúpenia, spoločné brigády..).
· Vytvárať partnerský vzťah medzi školou a rodinou.
· Spolupracovať s miestnou komunitou, školami, organizáciami, ako doteraz spolupráca s UKF (cvičná škola), spolupráca s Kreatívnym centrom (vernisáže, výstavy, spoločenské podujatia pre rodičov, starých rodičov podľa sviatkov).
            3.5. Podpora zdravého životného štýlu a pohybu
· Podporovať zdravé stravovanie, a pitný režim.
· Zavádzať pravidelný pohyb a pobyt na čerstvom vzduchu.
· Organizovať športové dni a pohybové aktivity.
4. Priority do najbližších rokov

· Zakúpenie moderných didaktických pomôcok.
· Modernizácia interiéru tried (podľa potrieb jednotlivých organizačných zložiek Spojenej materskej školy, Dobšinského).
· Školenia a kurzy pre pedagogický tím (inklúzia, Montessori, logopédia).
· Revitalizácia školského areálu, nové herné prvky, ekoučebňa (podľa potrieb jednotlivých organizačných zložiek Spojenej materskej školy, Dobšinského).
· Posilnenie spolupráce s rodičmi a miestnou komunitou.
· Vyhodnotenie koncepcie a tvorba novej stratégie materskej školy.
· 
5. Hodnoty v ponímaní riaditeľa školy 

· Tvorivý a stabilný tím.
· Profesionalita a inovácie.
· Individuálny prístup k deťom.
· Bezpečné a podnetné prostredie.
· Otvorená komunikácia, rodinná atmosféra.
· Dôvera, rešpekt u zamestnancov.
· Kvalita vzdelávania detí materskej školy s využitím a zavádzaním moderných, inovatívnych  prvkov v oblasti vzdelávania.
· Uplatňovať v plnej miere slovenské tradície, pohybové aktivity, zážitkové učenie.
·  Preferovanie uhlíkovej stopy, rozvíjanie environmentálneho povedomia u pedagogických zamestnancov vo vzťahu k deťom (záhony, pestovanie vlastných plodín – od semienka ku rastlinke..)
· Udržateľnosť a ekologické cítenie.
· Kultúrne podujatia pre rodičov, starých rodičov podľa aktuálnych sviatkov, tradícií.

6. Doplnkové environmentálne aktivity plánované  v materskej škole, vychádzajúce z prostredia materskej školy

· Ekologické dielne – výroba recyklovaného papiera, tvorba hmyzo-domečkov alebo vtáčích búdok.
· Pozorovanie prírody a záznamy – deti môžu sledovať rast rastlín, život hmyzu, vtákov a zaznamenávať zmeny v denníkoch.
· Triedenie odpadu a recyklácia – hry na triedenie odpadu, recyklovanie plastov, papiera a organického materiálu.
· Energetická výchova – jednoduché pokusy s obnoviteľnými zdrojmi energie (malé solárne lampy, veterné kolieska).
· Využitie prírodných materiálov v umení a tvorbe – výroba prírodných farieb, plastelíny z múky a vody, tvorba dekorácií z prírodných materiálov.
· Mini eko-projekty s rodičmi – rodinné projekty: výsadba stromčekov, tvorba mini záhonov doma, údržba kompostéra.
· Environmentálne hry a výzvy – detské „eko-misie“, napr. zbieranie šišiek, tvorba herbára, výroba vtáčích kŕmidiel.
· Voda a udržateľnosť – sledovanie dažďovej vody, zavlažovanie rastlín, jednoduché pokusy s filtrovaním vody.
Počas doterajších šiestich rokov v našej materskej škole Dobšinského, kde doteraz pôsobím sa ukázalo, že kombinácia práce v interiéri aj exteriéri prináša deťom nielen radosť, ale aj významný rozvoj motorických a sociálnych zručností. Polovica detí z triedy pracuje v eko-chodbe, druhá polovica vonku – maľovanie na stojanoch, práca s drevom, brúsenie, ranné cvičenia vonku.
Ako ďalší krok plánujem inštaláciu akupresúrneho chodníka na vonkajšej ploche školy. Tento prvok umožní precvičovať klenbu nôh na prírodných materiáloch, čo podporujú aj fyzioterapeuti ako vhodnú aktivitu pre predškolské deti, najmä počas jari a leta po rannom cvičení.


Naša materská škola, Dobšinského využíva záhony na terasách tried a spolupracuje so školskou jedálnou pri kompostovaní zvyškov ovocia a zeleniny. Kompost sa následne využíva ako bio-zemina, čím podporujeme environmentálne povedomie detí a znižovanie uhlíkovej stopy. Naše ďalšie plánované aktivity:
· ekologické dielne a recyklácia materiálov,
· pozorovanie a dokumentovanie rastu rastlín a života hmyzu,
· energetické pokusy s obnoviteľnými zdrojmi,
· environmentálne hry a výzvy,
· monitorovanie dažďovej vody a jej využitie na zavlažovanie rastlín.
Tieto aktivity umožnia deťom pochopiť základné environmentálne princípy a podporia ich kritické myslenie, zodpovednosť a tvorivosť.
7. Zážitkové učenie v materskej škole
Plánujeme rozšíriť zážitkové učenie prostredníctvom:
· pečenia domáceho chleba, výroby syra a štiav,
· využitia vypestovanej zeleniny na názorné ukážky výroby štiav a jedál,
· zapojenia rodičov do domácich mini-záhonov, porovnania úrody a organizovania výstav detských produktov v školskej galérii.
Deti budú môcť sledovať celý proces od výsevu, starostlivosti o rastliny až po ich spracovanie a využitie v každodennom živote. Takto spájame environmentálne vzdelávanie s praktickými zručnosťami a podporujeme aj spoluprácu školy s rodinou. Naša materská škola má výnimočné podmienky a silný potenciál lesného prostredia Zobora.





8. Spoločná vízia materských škôl v zriadenej subjektivite
Materské školy v rámci spoločnej subjektivity predstavujú modernú a hodnotovo ukotvenú sieť predprimárneho vzdelávania, ktorá ponúka deťom bezpečné, tvorivé, a láskavé prostredie, v ktorom môžu rásť v súlade s prírodou, so sebou a komunitou. Spájame svoje sily, skúsenosti a hodnoty, aby sme:
· Spoločne rozvíjali potenciál každého dieťaťa prostredníctvom zážitkového, inkluzívneho a podnetného učenia.
· Podporovali envirnomentálne povedomie, zdravý životný štýl a úctu k prírode ako základ našej výchovno-vzdelávacej filozofie.
· Zachovávali kultúrne tradície a regionálne špecifiká každej školy v rámci spoločného smerovania.
· Zdieľali dobrú prax, vzdelávali sa  a navzájom inšpirovali , aby naše školy boli moderné, profesionálne a pripravené reagovať na výzvy súčasnosti.
· Spolupracovali s rodičmi, komunitou a zriaďovateľom pri tvorbe prostredia, kde sa všetci – deti, učitelia aj rodiny – cítia prijatí a podporení.
Každá materská škola je jedinečná, no spolu tvoríme celok, ktorý sa opiera o spoločné hodnoty, víziu a túžbu robiť predprimárne vzdelávanie srdcom, odborne a s ohľadom na budúcnosť. Spoločne podporovať budeme environmentílne povedomie, zdravý životný štýl, zážitkové učenie a vzájomnú spoluprácu – rodina a škola.Ďalším prvkom bude zapojenie všetkých organizačných zložiek školy do environmentálnych aktivít: turistické vychádzky v areáli školy, letná a zimná olympiáda, návštevy a putovné aktivity medzi škôlkami, najmä pre predškolákov.
Naše hodnoty Spojených materských škôl:
· Úcta – k prírode, tradíciám a všetkým, čo nás obklopuje.
· Spolupatričnosť – v tíme, s rodičmi a v komunite.
· Rovnováha – medzi učením, hrou, pohybom a oddychom.
· Kreativita – pri objavovaní, tvorbe a vzťahov.
· Zodpovednosť – voči sebe, svetu a budúcim generáciám.


9. Záver 
Víziou Spojenej materskej školy, Dobšinského je stať sa centrom environmentálneho vzdelávania a zážitkového učenia, kde sa deti učia v priamom kontakte s prírodou, rozvíjajú svoje motorické, kognitívne a sociálne zručnosti a spolupracujú s rodinou, komunitou a univerzitami. Naším cieľom je pokračovať v osvedčených aktivitách, rozširovať ich o nové formy a prispieť tak k harmonickému rozvoju detí, environmentálnej zodpovednosti a podpore lokálneho spoločenstva. Byť modernou, otvorenou inštitúciou, ktorá spája tradície s inováciami v prospech harmonického rozvoja dieťaťa. Zabezpečiť kvalitné, inkluzívne a partnerské predprimárne vzdelávanie prostredníctvom spoločnej koncepcie výchovno-vzdelávacej práce, ktorá podporuje individuálne potreby detí, spoluprácu medzi pedagógmi a aktívne zapojenie rodiny i komunity do života školy.

